Friedebert Tuglase nimelise Ahja Kooli hoolekogu koosoleku protokoll

20.01.2022 **nr 5**

Virtuaalne koosolek algas kell 17.30, lõppes kell 17.50

Koosolekut juhatas Kaidi Rämman.

Protokollis Tiia Tenno.

Koosolekust võtsid osa: Janely Trahv, Ulvi Kade, Kaidi Rämman, Marite Havakats,

Toivo Narusbek, Rainis Kade, Tiia Tenno.

Puudusid: Kristi Peedo, Pille Haavakats.

Päevakord:

1. Hoolekogu tööplaani kinnitamine.
2. Muud jooksvad teemad.
3. Hoolekogu järgmise korralise koosoleku toimumise aeg.

Hoolekogu tööplaani kinnitamine

Ettepanek: kinnitada 2021/2022 õppeaasta hoolekogu tööplaan.

Tööplaan lisatud protokollile.

**Otsus**: kinnitada tööplaan.

Otsus vastu võetud ühehäälselt.

Jooksvad teemad ja küsimused.

\*Kooli kodulehel on endiselt üleval tehnoloogiaõpetuse õpetaja töökuulutus. Lapsevanem K.Rämman tundis huvi, kuidas konkurss kulgeb.

Direktor P.Pall ei osalenud koosolekul. Koosolekul lepiti kokku, et küsimus esitatakse direktorile kirjalikult.

Direktori kirjalikust vastusest (22.01.2022) selgus, et kuulutus on endiselt üleval, sest ühtki kandideerimisavaldust ei ole terve kuulutuse üleval oleku ajal laekunud. Kool on kuulutanud Õpetajate lehes, FB gruppides, kodulehel, Põlva lehes. Direktor lubas uurida ka võimalust teha Töötukassaga koostööd. Sellel õppeaastal õpetaja R.Vilt jätkab tehnoloogia õpetamisega, uut õpetajat on vaja uuest õppeaastast.

\*Valla volikogu esindaja T.Narusbek soovis teada, kui kaugele on jõutud ventilatsiooni auditi läbi viimisega.

Direktori kirjalikust vastusest (22.01.2022) selgus, et ventilatsiooniaudit on läbi viidud juba novembris, mida teab ka valla ehitusosakond. Küll aga ei ole saanud kool kätte auditi tulemusi. Ettevõttele on saadetud sel perioodil 7 kirja, tehtud ka iga nädal kõnesid. Viimane lubadus on auditi tulemused esitada 28.01.2022. Direktor andis eile ettevõttele teada, et kui selleks kuupäevaks auditi tulemused ei laeku, pöördub kool abi saamiseks Tarbijakaitsesse.

Kooli huvi on hoida laste ja töötajate tervist ning luua kaasaegne ventilatsioonisüsteem ja teha seda nii kiiresti kui võimalik.

Hoolekogu järgmise korralise koosoleku toimumise aeg.

Ettepanek: tulla kokku märtsis.

Otsus: järgmine koosolek toimub 24.03.2022. Kas koolimajas või veebis- selle täpsustame hiljem, arvestades kehtivaid piiranguid ja soovitusi.

Koosoleku juhataja Kaidi Rämman Protokollija Tiia Tenno

*/allkirjastatud digitaalselt/ /allkirjastatud digitaalselt/*

**LISA 1**

**Hoolekogu tööplaan 2021/2022 õppeaastal**

1. Friedebert Tuglase nimelise Ahja Kooli hoolekogu *(edaspidi hoolekogu)* on alaliselt tegutsev organ, kelle ülesanne on kooli õpilaste, õpetajate, koolipidaja, õpilaste vanemate, vilistlaste ja kooli toetavate organisatsioonide ühistegevuses :

* jälgida kooli õppe- ja kasvatustegevuse korraldust ja tulemuslikkust;
* aidata kaasa õppeks ja kasvatuseks paremate tingimuste loomisele;
* aidata igati kaasa kooli juhtkonnale avatud ja õppijasõbraliku kooli maine  
  kujundamisele ja hoidmisele;
* parendada koostööd lastevanemate ja kooli vahel (sh infovahetuse parendamine).

2. Hoolekogu õigused ja kohutused tulenevad põhikooli- ja gümnaasiumiseadusest.

3. Hoolekogu on moodustatud ja töökord kehtestatakse koolipidaja kehtestatud korras (Põlva Vallavolikogu määrus „Põlva valla haridusasutuste hoolekogude moodustamise kord ja töökord“ 17.01.2018 nr 1-2/1).

4. Hoolekogu põhiline töövorm on koosolek, mille kutsub kokku esimees, tema äraolekul aseesimees. Ülesannete täitmise huvides ja kiiret otsustamist vajavates küsimustes võib rakendada side- ja infotehnoloogiliste vahendite kaudu korraldatud töövormi.

5. Hoolekogu korralised koosolekud toimuvad vastavalt vajadusele, kuid mitte harvem kui 1 kord kolme kuu jooksul. Iga järgneva korralise koosoleku täpne kuupäev lepitakse kokku eelmisel korralisel koosolekul. Ootamatutest vajadustest tulenevalt on võimalik erakorralise koosoleku kokkukutsumine.

6. Tööplaan 2021/2022 õ-a

|  |  |
| --- | --- |
| Kavandatud teemad | Orienteeruv aeg |
| * Tutvumine Ahja Kooli uue direktoriga; * uue kooliaasta korralduste ja muudatustega tutvumine (sh ettevalmistused võimalikuks koroona-viiruse puhanguks); * hoolekogu töö tutvustamine lastevanemate koosolekul ja uute hoolekogu liikmete valimine; * arvamuse avaldamine kooli õppekava (tunnijaotusplaan) kohta; * arvamuse avaldamine kooli palgakorraldusjuhendi kohta. | august-september |
| * Arvamuse avaldamine kooli eelarve kohta; * ülevaade kooli toimetulekust koroona-viiruse piirangute kontekstis; * arvamuse avaldamine kooli hindamisjuhendi kohta. | oktoober - november |
| * Uue hoolekogu esimehe, aseesimehe ja protokollija valimised; * ülevaade I trimestrist; * jõulude tähistamine koolis; * muud vajadusest tulenevad teemad. | detsember |
| * Hoolekogu tööplaani koostamine; * arvamuse avaldamine kooli kodukorra kohta (põhjuseta puudumine); | jaanuar |
| * Ülevaade II trimestrist; * väärtuste mängu mängimine, mõistmaks enda väärtusi, kooli väärtuste üle arutlemine; * muud vajadusest tulenevad teemad. | veebruar-märts |
| * Kooli õppeaasta kokkuvõte; * vajadusel väärtuste arutelu jätk; * lõpetamisega seotud teemad; * muud vajadustest tulenevad teemad. | aprill-mai-juuni-juuli |